ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने इफको के अध्यक्ष सरदार बलविंदर सिंह नकई जी के निधन पर संवेदना व्यक्त की
प्रधानमंत्री श्री नरेन्द्र मोदी ने इफको के अध्यक्ष सरदार बलविंदर सिंह नकई जी के निधन पर दु:ख व्यक्त किया है।
एक ट्वीट में, प्रधानमंत्री ने कहा;
"सरदार बलविंदर सिंह नकई जी कृषि और सहकारिता क्षेत्र में सबसे अनुभवी लोगों में से थे। उन्होंने किसानों को सशक्त बनाने के लिए पथप्रदर्शक का कार्य किया। उनका निधन दु:खद है। उनके परिवार और शुभचिंतकों के प्रति संवेदना। ईश्वर उनकी आत्मा को शांति प्रदान करे।"
रेल मंत्रालय
रेलवे समिति गैर-तकनीकी लोकप्रिय श्रेणियों के उम्मीदवारों की समस्याओं का समाधान किया
गैर-तकनीकी लोकप्रिय श्रेणियों  में दूसरे चरण के कंप्यूटर आधारित टेस्ट  के लिए वेतनमान स्तर के अनुसार 20 गुना उम्मीदवारों का चयन किया जाएगा
अप्रैल 2022 के पहले सप्ताह तक सभी वेतनमान स्तर के संशोधित परिणाम घोषित किए जाएंगे
आरआरसी-01/2019  के लिए, एक चरण की परीक्षा आयोजित की जाएगी
रेल मंत्रालय ने आदेश सं. ईआरबी-I/2022/23/06 दिनांक 26 जनवरी 2022 के अनुसार सीईएन 01/2019  और सीईएन आरआरसी-01/2019  के उम्मीदवारों की समस्याओं की जांच के लिए एक समिति गठित की है। अब इस प्रकार निर्णय लिया गया है:
● सीईएन 01/2019  के लिए दूसरे चरण के कंप्यूटर आधारित टेस्ट  के लिए वेतनमान स्तर के अनुसार 20 गुना उम्मीदवारों को शॉर्टलिस्ट किया जाएगा।
● पहले से ही योग्य घोषित किए गए उम्मीदवार योग्य बने रहेंगे।
● चयन किए जाने वाले अतिरिक्त उम्मीदवारों की सूची प्रत्येक वेतनमान स्तर पर अधिसूचित की जाएगी।
● प्रत्येक वेतनमान स्तर के लिए आरआरबी के अनुसार द्वितीय चरण सीबीटी, जिसमें एक आरआरबी के सभी उम्मीदवारों को एक ही पाली में समायोजित किया जाएगा, जिससे सामान्यीकरण समाप्त हो जाएगा। जहां क्षमता की कमी के कारण या अन्यथा एकल पारी संभव नहीं है, वहां पर्सेंटाइल आधारित सामान्यीकरण किया जाएगा।
● सीईएन आरआरसी-01/2019  सिंगल स्टेज परीक्षा होगी। कोई दूसरा चरण सीबीटी का नहीं होगा।
● लेवल -1 के लिए आरआरसी के अनुसार सीबीटी आयोजित किया जाएगा। प्रत्येक आरआरसी में पाली की संख्या को कम करने और परीक्षा प्रक्रिया को तेज करने के लिए अधिकतम उपलब्ध क्षमता का उपयोग करने की भी सिफारिश की जाती है।
● पर्सेंटाइल आधारित सामान्यीकरण, जो सरल और समझने में आसान है, का उपयोग उन जगहों पर किया जाएगा जहां पालियों की संख्या एक से अधिक है।
● लेवल-1 के विभिन्न पदों के लिए भारतीय रेलवे चिकित्सा नियमावली  में निर्धारित चिकित्सा मानकों का उपयोग किया जाएगा।
● आर्थिक रूप से कमजोर वर्गों  के तहत आवेदन करने वाले उम्मीदवारों के लिए कोई भी उपलब्ध आय और संपत्ति प्रमाणपत्र मान्य माना जाएगा।
सीईएन 01/2019  और सीईएन आरआरसी-01/2019  की अनुसूची 
● सभी वेतनमान स्तर के संशोधित परिणाम अप्रैल, 2022 के पहले सप्ताह तक घोषित किए जाएंगे।
● वेतनमान स्तर- 6 के लिए द्वितीय चरण सीबीटी मई 2022 में आयोजित किया जाएगा।
● अन्य वेतनमान स्तर के लिए द्वितीय चरण सीबीटी उचित अंतराल के बाद आयोजित किया जाएगा।
● द्वितीय चरण सीबीटी आदि को समाप्त करने के कारण लेवल-1 के लिए सीबीटी के संचालन के लिए विशेष शर्तों के साथ संशोधित पद्धति का पालन करने का निर्णय लिया गया है।
● इसमें प्रति पाली आवश्यकता में उल्लेखनीय वृद्धि के साथ लेवल-1 के लिए सीबीटी आयोजित करने के लिए अतिरिक्त बुनियादी ढांचे और लॉजिस्टिक्स को जुटाना शामिल होगा। लेवल-1 के लिए सीबीटी को जल्द से जल्द आयोजित करने के लिए परीक्षा संचालन एजेंसी  को तत्पर रखने का प्रयास किया जाएगा।
● इसलिए, लेवल-1 के लिए सीबीटी जुलाई 2022 से संभावित रूप से आयोजित करने की योजना है।
प्रधानमंत्री कार्यालय
प्रधानमंत्री 23 जनवरी को असम और पश्चिम बंगाल का दौरा करेंगे
प्रधानमंत्री कोलकाता में नेताजी सुभाष चंद्र बोस की 125वीं जयंती के उपलक्ष्य में आयोजित पराक्रम दिवस समारोह को संबोधित करेंगे
प्रधानमंत्री मोदी असम के शिवसागर में एक लाख से अधिक जमीन के पट्टों का वितरण करेंगे
प्रधानमंत्री श्री नरेन्द्र मोदी 23 जनवरी 2021 को नेताजी सुभाष चंद्र बोस की 125वीं जयंती के उपलक्ष्य में आयोजित पराक्रम दिवस समारोह को संबोधित करने के लिए कोलकाता जाएंगे। प्रधानमंत्री असम के शिवसागर में जेरेंगा पठार भी जाएंगे, वहां पर वे 1.06 लाख जमीन के पट्टों का वितरण करेंगे।
पश्चिम बंगाल में प्रधानमंत्री
प्रधानमंत्री कोलकाता में विक्टोरिया मेमोरियल में आयोजित 'पराक्रम दिवस’ के उद्घाटन समारोह की अध्यक्षता करेंगे। राष्ट्र के प्रति नेताजी की अदम्य भावना और निस्वार्थ सेवा को सम्मान देने और याद रखने के लिए, भारत सरकार ने हर साल 23 जनवरी को 'पराक्रम दिवस' के रूप में मनाने का फैसला किया है ताकि देश के लोगों, विशेषकर युवाओं को प्रेरित किया जा सके, जैसा कि नेताजी ने किया था, वैसी ही विपरीत परिस्थितियों का सामना करने के लिए और उनमें देशभक्ति की भावना का संचार करने के लिए।
श्री मोदी इस अवसर पर एक स्थायी प्रदर्शनी और नेताजी पर एक प्रोजेक्शन मैपिंग शो का उद्घाटन करेंगे। इस दौरान प्रधानमंत्री द्वारा एक स्मारक सिक्का और डाक टिकट भी जारी किया जाएगा। नेताजी की थीम पर आधारित एक सांस्कृतिक कार्यक्रम 'आमरा नूतन जिबनेरी' भी उस दिन आयोजित किया जाएगा।
इस कार्यक्रम से पहले प्रधानमंत्री मोदी कोलकाता में ही राष्ट्रीय पुस्तकालय का दौरा करेंगे। इसी स्थान पर एक अंतरराष्ट्रीय सम्मेलन '21वीं सदी में नेताजी सुभाष की विरासत का फिर से दौरा' और एक कलाकार शिविर का आयोजन भी किया गया है। इस अवसर पर प्रधानमंत्री कलाकारों और सम्मेलन के प्रतिभागियों के साथ बातचीत करेंगे।
असम में प्रधानमंत्री
इससे पहले दिन में, प्रधानमंत्री असम के शिवसागर भी जाएंगे जहां पर वे 1.06 लाख जमीन के पट्टों का वितरण करेंगे। राज्य के स्थानीय लोगों के भूमि अधिकारों की रक्षा के लिए तत्काल कार्रवाई की आवश्यकता को ध्यान में रखते हुए, असम सरकार ने व्यापक नई भूमि नीति के साथ यहां के लोगों के भूमि अधिकारों की रक्षा पर नए सिरे से जोर दिया है। असम के इन लोगों के लिए पट्टा / आवंटन प्रमाणपत्र जारी करना और उनके बीच सुरक्षा की भावना पैदा करने को सर्वोच्च प्राथमिकता दी गई है। असम में 2016 में 5.75 लाख भूमिहीन परिवार थे। वर्तमान सरकार ने मई 2016 से 2.28 लाख आवंटन प्रमाण पत्र वितरित किए हैं। 23 जनवरी को होने वाला समारोह इस प्रक्रिया में अगला कदम है।
(एमजी/ एएम/ एन
रक्षा मंत्रालय
सेना अध्यक्ष ने सेना सेवा कोर की रिकार्ड तोड़ने वाली व्हाइटवॉटर राफ्टिंग टीम से मुलाकात की
सेना अध्यक्ष जनरल बिपिन रावत ने आज  सेना सेवा कोर की एक्वा स्टेलियन व्हाइटवॉटर राफ्टिंग टीम से मुलाकात की। इस दल ने लेह में जान्स्कर नदी को पार करने का पिछला 10 घंटे 10 मिनट का रिकार्ड तोड़ा है।
राफ्टिंग दल के 24 सदस्यों को 14 कोर के जनरल ऑफिसर कमांडिंग लेफ्टिनेंट जनरल वाई के जोशी ने 3 सितंबर को लेह से रवाना किया था। इस दल ने लद्दाख में जान्स्कर नदी पर पदम से निम्मू  तक की दूरी को खराब मौसम और कड़कड़ाती ठंड तय करते हुए नदी के उतार वाले उस हिस्से को पार किया था जहां धारा बहुत तेज बहती है। पिछले 10 घंटे 10 मिनट के रिकार्ड को तोड़ कर इस दल ने यह दूरी 7 घंटे 51 मिनट में पूरी की।
दल द्वारा स्थापित रिकार्ड का इंडिया बुक ऑफ रिकार्ड्स की टीम ने फैसला सुनाया और यह आर्मी एडवेंचर विंग के नाम पर दर्ज हो गया। यहां इस बात का उल्लेख करना उपयुक्त होगा कि इस दल को इस तरह का कोई अनुभव नहीं था और इसने इससे पहले किसी अभियान में हिस्सा नहीं लिया था। दल की उपलब्धि के लिए 8 सितंबर, 2019 को लेह में इसका स्वागत किया गया।
रक्षा मंत्रालय
प्रथम प्रशिक्षण स्क्वाड्रन ने थाईलैंड के फुकेत का दौरा किया
आईएनएस तिर, आईएनएस सुजाता, आईएनएस सुदर्शनी और आईसीजीएस सारथी सहित प्रथम प्रशिक्षण स्क्वाड्रन  के जहाजों ने लंबी दूरी की प्रशिक्षण तैनाती के हिस्से के रूप में 25 से 28 सितंबर 2023 तक थाईलैंड के फुकेत का दौरा किया। आरटीएन बैंड की मनमोहक धुन के साथ रॉयल थाई नेवी  की ओर से इन जहाजों का शानदार तरीके से स्वागत किया गया। वरिष्ठ अधिकारी, 1टीएस, कैप्टन सर्वप्रीत सिंह ने जहाजों के कमांडिंग अधिकारियों के साथ, तीसरे नौसेना क्षेत्र कमान के चीफ ऑफ स्टाफ, रियर एडमिरल पुचोंग रोडनिक्रोन से भेंट की।
इस अवसर पर, आईएनएस तिर पर आरटीएन अधिकारियों और भारतीय समुदाय के सदस्यों के साथ तीसरे नौसेना क्षेत्र कमान के चीफ ऑफ स्टाफ के लिए एक स्वागत समारोह का आयोजन किया गया। जहाज पर आमंत्रित आगंतुकों और विभिन्न स्कूली बच्चों को एक निर्देशित भ्रमण पर भी ले जाया गया। 1टीएस के प्रशिक्षुओं ने फांग नगा नौसेना बेस पर नौसेना अकादमी का भी दौरा किया।
इस यात्रा के दौरान, दोनों देशों के नौसेना कर्मियों ने प्रशिक्षण आदान-प्रदान, पेशेवर वार्तालाप, खेल कार्यक्रमों और संयुक्त योग सत्रों में भाग लिया। रॉयल थाई नेवल शिप क्लेंग के साथ समुद्री प्रशिक्षण साझेदारी अभ्यास के भाग के रूप में दोनों नौसेनाओं के प्रशिक्षुओं का नौरोहण, युद्धाभ्यास, समुद्र में पुनःआपूर्ति जैसे अभ्यासों का भी आयोजन किया गया। इस यात्रा से दोनों देशों की नौसेनाओं के बीच न सिर्फ समुद्री संबंधों में प्रगाढ़ता बढ़ी है साथ ही मित्रता के रिश्तों को भी और बल मिला है।
पर्यावरण, वन एवं जलवायु परिवर्तन मंत्रालय
श्री अश्विनी कुमार चौबे ने आर्द्रभूमि के संरक्षण और पर्यावरण के लिए लाइफ जीवन शैली अपनाने का आह्वान किया
विश्व पर्यावरण दिवस  के सिलसिले में आयोजित किये जा रहे समारोह के क्रम में भारत सरकार के पर्यावरण, वन एवं जलवायु परिवर्तन मंत्रालय की पहल के तहत पर्यावरण सूचना जागरूकता क्षमता निर्माण और आजीविका कार्यक्रम विभाग ने पटना के एशियाई विकास अनुसंधान संस्थान के सहयोग से 8 जून, 2023 को बिहार में बक्सर के गोकुल जलाशय में एक कार्यक्रम के दौरान स्थानीय युवाओं को मिशन लाइफ के बारे में जागरूक करने तथा आर्द्रभूमि के संरक्षण के उद्देश्य से 'आर्द्रभूमि बचाओ अभियान' का आयोजन किया। इस अवसर पर पर्यावरण, वन एवं जलवायु परिवर्तन राज्य मंत्री श्री अश्विनी कुमार चौबे ने आर्द्रभूमि के विविध मूल्यों और उनके संरक्षण की आवश्यकता पर युवाओं, बच्चों व समुदायों को संवेदनशील बनाने के उद्देश्य से एक सार्वजनिक कार्यक्रम की अध्यक्षता की। इस आयोजन की प्रमुख गतिविधियों में वृक्षारोपण अभियान, सीड बॉल बनाने की प्रतियोगिता, मिशन लाइफ और आर्द्रभूमि बचाओ प्रतिज्ञा तथा गोकुल जलाशय के आसपास का भ्रमण भी शामिल था। जल निकायों के महत्व के बारे में वहां उपस्थित लोगों को जागरूक बनाने के लिए विद्यार्थियों द्वारा "बोलता जलाशय" नामक एक नुक्कड़ नाटक का आयोजन भी किया गया। आर्द्रभूमि पैदल चाल में स्कूली छात्रों एवं स्थानीय समुदायों सहित तीन सौ से अधिक लोगों को दलदली भूमि के लाभ के बारे में शिक्षित किया गया और उन्हें यह जानकारी भी प्रदान की गई थी कि स्वस्थ वातावरण में मनुष्य तथा जल निकाय किस तरह से सह-अस्तित्व में रह सकते हैं।
इस अवसर पर श्री चौबे ने 'अमृत धरोहर' के रूप में आर्द्रभूमि की उस महत्वपूर्ण भूमिका पर जोर दिया जो वह मानव कल्याण में निभाती है। श्री चौबे ने पर्यावरण संरक्षण के आवश्यकता पर भी प्रकाश डाला। उन्होंने कहा कि गोकुल जलाशय एक सामाजिक सम्पदा है, जिसने पीढ़ी दर पीढ़ी इस क्षेत्र की समृद्धि को संरक्षित रखा है। पर्यावरण, वन एवं जलवायु परिवर्तन राज्य मंत्री श्री अश्विनी कुमार चौबे ने गोकुल जलाशय की विशाल पर्यटन क्षमता और इस क्षेत्र के लोगों को आर्द्रभूमि द्वारा प्रदान किये जाने वाले आजीविका के अवसरों उल्लेख किया। उन्होंने जोर देते हुए कहा कि इस आर्द्रभूमि को सुरक्षित रखना हमारी जिम्मेदारी है। श्री चौबे ने पर्यावरण संरक्षण के लिए अक्टूबर 2022 में गुजरात के केवड़िया, एकता नगर में प्रधानमंत्री नरेन्द्र मोदी द्वारा शुरू किए गए मिशन लाइफ अभियान के महत्व पर भी विस्तार से बताया।
श्री अश्विनी कुमार चौबे ने ने विद्यार्थियों को विश्व पर्यावरण दिवस के अवसर पर आयोजित लाइफ कला प्रतियोगिता में उनके बेहतरीन प्रदर्शन के लिए सम्मानित किया।
केंद्रीय पर्यावरण, वन और जलवायु परिवर्तन मंत्री श्री भूपेंद्र यादव द्वारा 2 फरवरी, 2023 को विश्व आर्द्रभूमि दिवस के अवसर पर दलदली संरक्षण के लिए "संपूर्ण सामाजिक" दृष्टिकोण के रूप में आर्द्रभूमि बचाओ अभियान शुरू किया गया था।
गृह मंत्रालय
केन्द्रीय गृह एवं सहकारिता मंत्री श्री अमित शाह ने तिरुवल्लुवर दिवस के अवसर पर लोगों को शुभकामनाएं दीं
सदियों से तिरूवल्लुवर द्वारा सिखाई गए बुद्धिमत्ता और जीवन की शिक्षा ने एक पवित्र जीवन का मार्ग दिखाया है
श्री अमित शाह ने कामना की, कि तिरुवल्लुवर दिवस देश के युवाओं के मन में उनकी पुस्तकों को पढ़ने के लिए रुचि पैदा करे
केन्द्रीय गृह एवं सहकारिता मंत्री श्री अमित शाह ने तिरुवल्लुवर दिवस के अवसर पर लोगों को शुभकामनाएं दी हैं। ट्वीट के माध्यम से श्री अमित शाह ने कहा कि सदियों से संत तिरूवल्लुवर द्वारा सिखाई गई बुद्धिमत्ता और जीवन की शिक्षा ने एक पवित्र जीवन का मार्ग दिखाया है।
केन्द्रीय गृह एवं सहकारिता मंत्री ने कामना की, कि तिरुवल्लुवर दिवस देश के युवाओं के मन में उनकी पुस्तकों को पढ़ने के लिए रुचि पैदा करे।
जनजातीय कार्य मंत्रालय
ट्राइफेड ने मध्य प्रदेश में ट्राइफ़ूड  पार्कों की स्थापना के लिए अखिल भारतीय वनवासी कल्याण आश्रम के साथ समझौता ज्ञापन पर हस्ताक्षर किये
आदिवासियों  की आजीविका में सुधार लाने तथा जनजातीय सशक्तीकरण की दिशा में काम करने के लिए अपने मिशन को जारी रखते हुए, जनजातीय कार्य मंत्रालय के तहत ट्राइफेड ने विभिन्न अवसरों का लाभ उठाने और अखिल भारतीय वनवासी कल्याण केंद्र के साथ साझेदारी करने का फैसला किया है। वनवासी कल्याण केंद्र वर्ष 1952 से मध्य प्रदेश, छत्तीसगढ़ और झारखंड में आदिवासियों के कल्याण के लिए काम कर रहा है। इस संबंध में, मध्य प्रदेश के 5 जिलों में ट्राइफ़ूड पार्क की स्थापना के लिए एक साथ काम करने के तहत 3 जनवरी 2021 को दोनों संगठनों के बीच एक समझौता ज्ञापन  का आदान-प्रदान किया गया। इन समझौता ज्ञापन पर ट्राइफेड के प्रबंध निदेशक श्री प्रवीर कृष्ण और अखिल भारतीय वनवासी आश्रम के महासचिव श्री योगेश बापत के बीच हस्ताक्षर किए गए। इस अवसर पर मध्य प्रदेश के बैतूल से सांसद श्री दुर्गा दास उइके भी उपस्थित थे।
इस अवसर पर बोलते हुए श्री प्रवीर कृष्ण ने कहा कि, ट्राइफेड सक्रिय रूप से समान विचारधारा वाले विभिन्न संगठनों के साथ जुड़कर काम करने की संभावनाएं तलाश रहा है, ताकि आदिवासियों की आजीविका में बढ़ोत्तरी करने के लिए अपने मिशन को जारी रखा जा सके। उन्होंने कहा कि, वनवासी कल्याण आश्रम के साथ जुड़ने से सार्थक कार्य करने के मौके मिलेंगे। इसके अतिरिक्त कृषि, बागवानी, फूलों की खेती, औषधीय तथा सुगंधित पौधों की पैदावार आदि से लेकर कई प्रकार की अन्य आर्थिक गतिविधियों में संलग्न होकर आदिवासियों के लिए साल भर आय होने के अवसर सुनिश्चित होंगे। साथ ही इससे उन्हें लघु वनोपज से आगे बढ़कर काम करने के मौके मिलेंगे।
आदिवासी लोगों की आजीविका में वृद्धि करने तथा स्वयं सहायता समूहों  / वन धन विकास केंद्र  के माध्यम से वन धन योजना के क्रियान्वयन के उद्देश्य से दोनों संगठन मिलकर विभिन्न पहल करके एक साथ काम करेंगे। संरक्षक संगठन के रूप में ट्राइफेड के साथ यह सहमति बनी है कि, वनवासी कल्याण आश्रम आदिवासी क्षेत्रों में स्वयं सहायता समूहों की पहचान करके, प्रशिक्षण का आयोजन, संरचना निर्माण, मशीनरी और उपकरण तथा अन्य सहायता प्रदान करके नए वन धन केंद्र बनाए जाएंगे। इसके अलावा कई अन्य गतिविधियां भी होंगी, जिनमें कल्याण आश्रम अन्य क्षेत्रों जैसे कि कृषि, बागवानी, फूलों की खेती, मत्स्य पालन, पशुपालन, हथकरघा तथा शिल्प उद्योग से पूरे वर्ष कार्य कराने के लिए प्रयासरत रहेगा और यह वनधन योजना को सर्व-समावेशी और व्यवहार्य बनाने में भी शामिल होगा।
विधि एवं न्याय मंत्रालय
कर्नाटक उच्च न्यायालय में चार अतिरिक्त न्यायाधीशों को न्यायाधीश के रूप में पदोन्नत किया गया
राष्ट्रपति ने भारतीय संविधान के अनुच्छेद 217 के खंड  द्वारा प्रदत्त शक्ति के तहत, कर्नाटक उच्च न्यायालय के अतिरिक्त न्यायाधीश, एस / श्री न्यायमूर्ति सिंगापुरम राघवचर एफ गिश्ना कुमार, अशोक सुभाष चंद्रा किनगी, सूरज गोविंदराज और सचिन शंकर मगदुम को कर्नाटक उच्च न्यायालय के न्यायाधीश के रूप में नियुक्त किया। ये नियुक्तियां संबंधित कार्यालयों का प्रभार ग्रहण करने की तिथि से प्रभावी होंगी। इस संबंध में विधि और न्याय मंत्रालय, भारत सरकार के न्याय विभाग द्वारा आज अधिसूचना जारी की गई है।
न्यायमूर्ति श्री सिंगापुरम राघवचर कृष्ण कुमार, बी ए, एलएलबी को 29 अगस्त, 1992 को अधिवक्ता के रूप में पंजीकृत किया गया था। तब से वे कर्नाटक उच्च न्यायालय और अधीनस्थ न्यायालयों, बेंगलुरु में सिविल, संवैधानिक, वैवाहिक, कंपनी, उपभोक्ता विवाद और मध्यस्थता मामलों में वकालत करते रहे हैं। उन्हें 23 सितम्बर, 2019 को दो साल की अवधि के लिए कर्नाटक उच्च न्यायालय के अतिरिक्त न्यायाधीश के रूप में नियुक्त किया गया था। अतिरिक्त न्यायाधीश के रूप में उनका कार्यकाल 22 सितम्बर, 2021 को समाप्त होगा।
न्यायमूर्ति श्री अशोक सुभाष चंद्रा किनगी, बीएससी, एलएलबी, को 02 जून, 1995 को अधिवक्ता के रूप में पंजीकृत किया गया था। कर्नाटक उच्च न्यायालय में उन्होंने सिविल, श्रम, सेवा और संवैधानिक मामलों में अधिवक्ता के रूप में कार्य किया है। उन्होंने 2008-2012 के दौरान केंद्र सरकार के अधिवक्ता के रूप में कार्य किया था। उन्होंने जुलाई 1997 से मार्च 2006 तक लॉ कॉलेज में व्याख्याता के रूप में भी काम किया। उन्हें 23 सितम्बर, 2019 को दो साल की अवधि के लिए कर्नाटक उच्च न्यायालय के अतिरिक्त न्यायाधीश के रूप में नियुक्त किया गया था। अतिरिक्त न्यायाधीश के रूप में उनका कार्यकाल 22 सितम्बर, 2021 को समाप्त होगा।
न्यायमूर्ति श्री गोविंदराज सूरज, बी.ए., एल.एल.बी, को 23 जून, 1995 को अधिवक्ता के रूप में पंजीकृत किया गया था। उन्होंने कर्नाटक उच्च न्यायालय, विभिन्न उच्च न्यायालयों, सर्वोच्च न्यायालय और विभिन्न न्यायाधिकरणों में सिविल, संवैधानिक, कंपनी और मध्यस्थता मामलों में अधिवक्ता के रूप में कार्य किया है। उन्हें 23 सितम्बर, 2019 को दो साल की अवधि के लिए कर्नाटक उच्च न्यायालय के अतिरिक्त न्यायाधीश के रूप में नियुक्त किया गया था। अतिरिक्त न्यायाधीश के रूप में उनका कार्यकाल 22 सितम्बर, 2021 को समाप्त होगा।
न्यायमूर्ति श्री सचिन शंकर मगदुम, बीएससी, एलएलबी ने कर्नाटक उच्च न्यायालय, बैंगलोर तथा धारवाड़ पीठ में सिविल, आपराधिक, संवैधानिक, सेवा और वैवाहिक मामलों में वकालत की है। उन्हें 23 सितम्बर, 2019 को दो साल की अवधि के लिए कर्नाटक उच्च न्यायालय के अतिरिक्त न्यायाधीश के रूप में नियुक्त किया गया था। अतिरिक्त न्यायाधीश के रूप में उनका कार्यकाल 22 सितम्बर, 2021 को समाप्त होगा।
प्रधानमंत्री कार्यालय
प्रधानमंत्री श्री नरेन्द्र मोदी ने आईएफएस दिवस के अवसर पर भारतीय विदेश सेवा के अधिकारियों को शुभकामनाएं दीं
प्रधानमंत्री श्री नरेन्द्र मोदी ने आईएफएस दिवस के अवसर पर भारतीय विदेश सेवा के सभी अधिकारियों को शुभकामनाएं दी हैं।
एक ट्वीट में प्रधानमंत्री ने कहा, ‘आईएफएस दिवस पर भारतीय विदेश सेवा के सभी अधिकारियों को शुभकामनाएं। राष्ट्र की सेवा करने और विश्व स्तर पर राष्ट्रीय हितों को आगे बढ़ाने में इनका कार्य सराहनीय है। वंदे भारत मिशन और अपने नागरिकों तथा अन्य राष्ट्रों को कोविड से संबंधित सहायता उपलब्ध कराने में इनके प्रयास उल्लेखनीय हैं।"
रक्षा मंत्रालय
7वीं हिंद महासागर नौसैनिक संगोष्ठी 
28 जून- 01 जुलाई 2021, ला रियुनियन, फ्रांस
हिन्द महासागर नौसैनिक संगोष्ठी , जो एक द्विवार्षिक कार्यक्रम है, का 7वां संस्करण दिनांक 28 जून से 01 जुलाई 2021 तक ला रीयुनियन में फ्रांसीसी नौसेना द्वारा आयोजित किया गया। भारतीय नौसेना के प्रमुख एडमिरल करमबीर सिंह ने इस कार्यक्रम के उद्घाटन सत्र में आभासी रूप से भाग लिया और निवर्तमान और आने वाले अध्यक्षों को बधाई दी।
2008 में भारतीय नौसेना द्वारा बनाई गई योजना में आईओएनएस का उद्देश्य क्षेत्रीय प्रासंगिक समुद्री मुद्दों की चर्चा के लिए एक खुला और समावेशी मंच प्रदान करके हिंद महासागर क्षेत्र के तटवर्ती देशों की नौसेनाओं के बीच समुद्री सहयोग बढ़ाने का प्रयास करना है जिससे भविष्य के मार्ग पर बढ़ने की साझा समझ पैदा होगी। आईओएनएस की अध्यक्षता भारत , संयुक्त अरब अमीरात , दक्षिण अफ्रीका , ऑस्ट्रेलिया , बांग्लादेश  और इस्लामिक गणराज्य ईरान  ने की है। फ्रांस ने दो साल के कार्यकाल के लिए 29 जून 2021 को अध्यक्षका पदभार संभाला है।
संगोष्ठी के दौरान एसएमई प्रस्तुतियां फ्रांसीसी अंतर्राष्ट्रीय संबंध संस्थान- Observatoire du Climat, यूरोपीय संघ, हिंद महासागर आयोग, आईएफसी सिंगापुर, आरएमआईएफसी मेडागास्कर और यूरोपीय संघ के नेतृत्व वाले क्रिटिकल मैरीटाइम रूट्स इंडियन ओशन  द्वारा प्रस्तुतियां दी गईं। संगोष्ठी में तीन आईओएनएस कार्य समूहों जैसे एचएडीआर, समुद्री सुरक्षा और सूचना साझाकरण और अंतरसंचालनीयता पर पैनल चर्चा भी हुई । नैवल मैरीटाइम फाउंडेशन  ने भी मानवीय सहायता एवं आपदा राहत पर परिचर्चा में हिस्सा लिया।
आईओएनएस कॉन्क्लेव ऑफ चीफ्स  नौसेनाओं के प्रमुखों के स्तर पर निर्णय लेने वाली संस्था है, जो द्विवार्षिक आधार पर मिलती है। ईरान की नौसेना द्वारा तेहरान में अप्रैल 2018 में छठा आईओएनएस और सीओसी आयोजित किया गया था। महामारी के कारण, सीओसी 2021, फ्रांसीसी नौसेना द्वारा इस साल के अंत में आयोजित किया जाएगा।
रक्षा मंत्रालय
भारतीय वायुसेना की 47वीं स्क्वाड्रन ने हीरक जयंती मनाई
आदमपुर वायुसेना स्टेशन में वर्तमान में तैनात भारतीय वायुसेना की 47वीं स्क्वाड्रन ने राष्ट्र की गौरवशाली सेवा के 60 वर्ष पूरे कर लिए हैं। इस अवसर पर आदमपुर वायुसेना स्टेशन में 14-15 फरवरी, 2020 को हीरक जयंती समारोह का आयोजन किया गया। इस ऐतिहासिक अवसर पर सूर्यकिरण एरोबैटिक्स टीम, आईएएफ विंटेज फ्लाइट, एयर डेविल्स के हवाई करतबों और एयर वारिर्यस ड्रिल टीम के प्रदर्शन ने दर्शकों का मन मोह लिया। इस समारोह में बड़ी संख्या में सेवारत अधिकारियों, गणमान्य व्यक्तियों और भूतपूर्व योद्धाओं ने भाग लिया।
इस स्क्वाड्रन की स्थापना 18 दिसंबर, 1959 में हलवारा वायुसेना स्टेशन में की गई थी। इस स्क्वाड्रन ने तूफानी, मिग-21, एफएल और मिग-29 लड़ाकू विमानों का संचालन किया है। इस यूनिट का चिन्ह या क्रेस्ट घुटना टेके धनुष थामे ‘ब्लैक आर्चर’ की है, जो तत्परता को दर्शाती है। इस यूनिट का आदर्श वाक्य ‘कर्मणी व्यापुरुथम धनुहु’ है, जिसका अनुवाद है -‘मेरा धनुष सदैव अपने कार्य के लिए तना हुआ है’
इस स्क्वाड्रन ने 1965 और 1971 के भारत-पाकिस्तान युद्धों में भाग लिया और अनेक पुरस्कार जीते। ये स्क्वाड्रन अपने परिचालन की धार को बरकरार रखे हुए है और यह ऑपरेशन सफेद सागर, ऑपरेशन पराक्रम और उत्तरी क्षेत्र में बालाकोट हमले के बाद की कार्रवाइयों में सक्रिय भाग ले चुकी है। ब्लैक आर्चर्स 2009 में प्रेसिडेंट स्टैन्डर्डस हासिल करने का गौरव पा चुके हैं और किसी भी चुनौती का सामना करने के लिए, राष्ट्र की सेवा में महान ऊंचाइयों को छूने के लिए सदैव तैयार हैं।
इस्पात मंत्रालय
इस्पात मंत्रालय ‘आत्म-निर्भर भारत : आवास एवं भवन निर्माण और विमानन क्षेत्रों में इस्पात के उपयोग को प्रोत्साहन’ पर वेबिनार आयोजित करेगा
इस्पात मंत्रालय भारतीय उद्योग परिसंघ  के सहयोग से 18 अगस्त, 2020 को आवास एवं शहरी कार्य और नागरिक उड्डयन मंत्रालयों के साथ ‘आत्म-निर्भर भारत: आवास एवं भवन निर्माण और विमानन क्षेत्रों में इस्पात के उपयोग को प्रोत्साहन’ विषय पर एक डिजिटल संगोष्ठी का आयोजन करने जा रहा है। यह वेबिनार निर्माण एवं बुनियादी ढांचा विकास क्षेत्र में इस्पात के उपयोग के बारे में जागरूकता बढ़ाएगा और इस्पात-युक्त निर्माण को बढ़ावा देने के लिए उपयोगकर्ताओं और आपूर्तिकर्ताओं के बीच की खाई को पाटने का काम करेगा। पेट्रोलियम एवं प्राकृतिक गैस और इस्पात मंत्री श्री धर्मेंद्र प्रधान इस अवसर पर मुख्य अतिथि होंगे। आवास एवं शहरी कार्य और नागरिक उड्डयन राज्य मंत्री  तथा वाणिज्य और उद्योग राज्य मंत्री श्री हरदीप सिंह पुरी इस अवसर पर सम्मानित अतिथि  होंगे। इस्पात राज्य मंत्री श्रीफग्गन सिंह कुलस्ते भी इसके उद्घाटन सत्र में शामिल होंगे।
इस वेबिनार में उपयोगकर्ताओं के नजरिए से इस्पात युक्त डिजाइन को बढ़ावा देने और भवन, आवास तथा हवाई अड्डा परियोजनाओं के निर्माण में इस्पात के उपयोग पर जोर दिया जाएगा। इसमें इस्पात की मौजूदा मांगों को पूरा करने, भविष्य की विस्तार योजनाओं, विनिर्माण और नए उत्पादों को विकसित करने के लिए अनुसंधान एवं विकास क्षमताओं के मामले में भारतीय लौह और इस्पात उद्योग की क्षमताओं के बारे में इस्पात उत्पादकों के दृष्टिकोण पर भी विचार किया जाएगा।
इस्पात किसी भी राष्ट्र के तेज और सतत विकास के लिए एक व्यवहार्य समाधान है। इस्पात के उपयोग की उच्च तीव्रता खासकर भवन निर्माण और बुनियादी ढांचा निर्माण जैसे विकास से जुड़े क्षेत्रों में देश के उच्च विकास को इंगित करती है। भारत में इस्पात की प्रति व्यक्ति उपयोगिता 74.1 किलोग्राम इस्पात है जो दुनिया के बाकी देशों से काफी कम है और यह वैश्विक औसत  का एक तिहाई है। अगले पांच वर्षों में बुनियादी ढांचे के विकास के लिए सरकार द्वारा हाल ही में घोषित 103 लाख करोड़ रुपये की निवेश योजना को देखते हुए यह भारत के लिए इस्पात-युक्त निर्माण की दिशा में जाने और तेज गति सेनिर्माण,जीवन चक्र लागत में कमी,स्थायित्व और गुणवत्ता,पुनर्चक्रण और पर्यावरण स्थिरताजैसे कई फायदों का लाभ उठाने का समय है।
स्वास्थ्य एवं परिवार कल्याण मंत्रालय
कोविड-19 पर ताज़ा जानकारी
देशव्यापी टीकाकरण अभियान के तहत अब तक वैक्सीन की 39.53 करोड़ डोज लगाई गई हैं।
अब तक पूरे देश में कुल 3,01,83,876 मरीज स्वस्थ हुये।
रिकवरी दर बढ़कर 97.28 प्रतिशत हुआ।
पिछले 24 घंटों के दौरान 40,026 मरीज ठीक हुए।
भारत में पिछले 24 घंटों में 38,949 नए मामले सामने आए हैं।
भारत में सक्रिय मामले वर्तमान में 4,30,422 हैं।
सक्रिय मामले कुल मामलों का 1.39 % हैं।
साप्ताहिक पॉजिटिविटी दर 5% से नीचे बनी हुई है, वर्तमान में 2.14 % है
दैनिक पॉजिटिविटी दर 1.99 %, लगातार 25वें दिन भी 3% से कम
जांच क्षमता में उल्लेखनीय वृद्धि हुई - कुल 44.00 करोड़ नमूनों की जांच की गई है।
रक्षा मंत्रालय
भारत-रूस की तीनों सेनाओं के संयुक्त अभ्यास इंद्र 2019 के वायुसेना चरण का पुणे, ग्वालियर, बबीना और गोवा में आयोजन
अभ्यास इंद्र – 2019 भारतीय और रूसी सशस्त्र बलों के बीच तीनों सेनाओं के संयुक्त अभ्यास का दूसरा संस्करण है जिसके वायुसेना चरण का आयोजन 10-20 दिसंबर, 2019 से एक साथ पुणे और ग्वालियर में किया जा रहा है।
भारतीय वायुसेना अभ्यास के दौरान सेवा विशिष्ट और संयुक्त मिशन चला रही है। रूसी वायुसेना  के जवान भारतीय समकक्षों के साथ अभ्यास में भाग ले रहे हैं।
इस अभ्यास का व्यापक विषय संयुक्त राष्ट्र के आदेश के तहत तीसरे देश के अनुरोध पर आतंकवादियों को समाप्त करने के लिए हवाई संचालन की योजना बनाने और उसके निष्पादन के लिए एक संयुक्त कार्यबल का आयोजन करना है। भारतीय वायुसेना और रूस की वायुसेना के संयुक्त मिशन से दोनों देशों की सेनाओं के अनुभव समृद्ध होंगे और पारस्परिकता के संदर्भ में उनके प्रशिक्षण की गुणवत्ता बढ़ जाएगी।
भारत और रूस के बीच इंद्र अभ्यास 2003 से नियमित रूप से आयोजित किया जा रहा है, पहले इसकी शुरूआत द्विपक्षीय एकल अभ्यास के रूप में की गई थी। पहली बार तीनों सेनाओं का संयुक्त अभ्यास रूस के पूर्वी सैन्य जिले में अक्टूबर 2017 में हुआ था। इस साल अभ्यास में भारतीय वायुसेना ने सू-30एमकेआई, जगुआर, एमआई-17 हेलीकॉप्टरों, वायु चेतावनी एवं नियंत्रण प्रणाली विमान और गरुड़ को उतारा है।
संयुक्त अभ्यास इंद्र 2019 से दोनों देशों के सशस्त्र बलों का आपसी विश्वास, पारस्परिकता और उत्कृष्ट अभ्यासों को साझा करने की उनकी क्षमता बढेगी। यह अभ्यास भारत और रूस की पुरानी दोस्ती को भी दर्शाता है।
आरकेमीणा/आरएनएम/एएम/एके/एसके - 4798
(Visitor Counter : 184